44/2018. (IV. 04.) OBT határozat
OBH utasítás-tervezet elutasításáról
Az Országos Bírói Tanács nem támogatja az Országos Bírósági Hivatal elnökének a bírósági szolgáltatások fejlesztéséhez szükséges ügyfélkapcsolatokról szóló OBH utasítás-tervezetét.
Az Országos Bírói Tanács különösen az alábbiakra hívja fel a figyelmet:
Fontosnak tartja a bíróságok ügyfélkartáinak egységesítését, azonban az ügyfél elégedettség mérésének szabályozására egy ajánlás megfelelőbb eszköz lenne.
Aggályos az igazságszolgáltatást tisztán egy, az ügyfeleknek nyújtott bírósági szolgáltatásként meghatározni. A tárgyalóteremben közhatalom gyakorlása történik, a tárgyalási és ítélkezési tevékenység ellenőrzése törvényileg szabályozott. Aggályos, ha a szabályzat hatálya a tárgyalási és ítélkező tevékenységre is kiterjed.
Felhívja a figyelmet, hogy az ügyfélkarta nem keverendő össze az eljárási jogokról szóló tájékoztatással. Ez a szabályzat mellékletét képező ügyfélkartából nem egyértelmű.
A kérdőív módszertanát nem tartja megfelelőnek.
Nem támogatja az „ügyész” és „jogi képviselők” nevesítését a kérdőív kitöltőiként.